
Ehitusloa andmine (Jõesuu tn 50) 
1. ASJAOLUD JA MENETLUSE KÄIK
13.01.2016.a Narva Linnavalitsuse korralduse vastuvõtmiseks laekus kinnistu omanikult ehitusloa taotlus (dok. reg nr. 285/1-16) Jõesuu tn 50 kinnistul asuva üksikelamu laiendamiseks ja rekonstrueerimiseks ning tulemüüriseina püstitamiseks ehitusteatised koos ehitusprojektiga (töö nr 20/2015). Ehitusseadustiku §35 lõike 5 kohaselt kui ehitusloakohustusliku ehitise ehitusprojekt sisaldab ehitisi, mille ehitamisest peab teavitama, siis asendab ehitusteatist ehitusluba 28.01.2016.a taotlejale on saadud vastus dokumentides puuduste kohta. 02.02.2016. a määratud puudused on kõrvaldatud. 05.02.2016.a ehitusprojekt koos päringuga on suunatud kooskõlastamiseks Ida Päästekeskusele (dok. reg nr. 509/1-13.2). 22.04.2016.a ehitusprojekt on kooskõlastatud Ida Päästekeskusega ja 08.02.2016.a arhitektuuri- ja planeerimise osakonna poolt. 
Kõik dokumendid laekusid koos seadusega ettenähtud korras ehitusprojektide ja riigilõivu maksekorraldusega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud arhitektuuri- ja planeerimise osakonna poolt. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 
2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Jõesuu tn 50 üksikelamu (ehr kood 118001080) laiendamiseks ja ümberehitamiseks ning tulemüüriseina püstitamiseks vastavalt ehitusprojektile nr 20/2015.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

